Az eljárás rövid ismertetése: Abban az esetben, ha az állampolgárságot a Köztársasági Elnök a kérelmezőnek megadta, erről honosítási/visszahonosítási okiratot állít ki, melyet a Bevándorlási és Állampolgársági Hivatala megküld a kérelmező eskütétel helyéül megjelölt település polgármesterének. Az anyakönyvvezető illetékes az eskü/fogadalomtétel szervezésére, az eskütétel időpontjáról értesítést küld a kérelmezőnek. A szertartás ünnepélyes keretek között zajlik, melyre az eskütevő vendégeket hívhat. Az esküt/fogadalmat a polgármester, akadályoztatása esetén az alpolgármester előtt teszik le. Ekkor az új állampolgárok átveszik honosítási/visszahonosítási okiratukat, személyazonosító igazolványukat, ezen a napon szerzik meg a magyar állampolgárságot.
Az eljárás jogi alapja: 
· A Polgári Törvénykönyvről szóló 2013. évi V. törvény
· Az anyakönyvi eljárásról szóló 2010. évi I. törvény
· Az anyakönyvezési feladatok ellátásának részletes szabályairól szóló 429/2017. (XII. 20.) Korm. rendelet
· A nemzetközi magánjogról szóló 2017. évi XXVIII. törvény
· A magyar állampolgárságról szóló 1993. évi LV. törvény, valamint a magyar állampolgárságról szóló 1993. évi LV. törvény végrehajtásáról szóló 125/1993. (IX. 22.) Korm. rendelet
· A polgárok személyi adatainak és lakcímének nyilvántartásáról szóló 1992. évi LXVI. törvény, valamint a polgárok személyi adatainak és lakcímének nyilvántartásáról szóló 1992. évi LXVI. törvény végrehajtásáról szóló 146/1993. (X. 26.) Korm. rendelet
· Az általános közigazgatási rendtartásról szóló 2016. évi CL. törvény
Illetékességi terület: a kérelmező által az eskütétel helyéül megjelölt település közigazgatási területe
Benyújtandó dokumentumok: az eskütevő személyes okmányai
Eljárási illetékek: Az eljárás illetékmentes.
Eljárás megindítása: az eskü/fogadalomtétel személyes megjelenéssel történik
Ügyintézési határidő: az illetékes anyakönyvvezető az eskü/fogadalomtétel időpontjáról a honosítási/visszahonosítási okirat megérkezését követő 5 napon belül értesítést küld a kérelmezőnek 
I. fokon döntést hozó szerv: az esküt/fogadalomtételt az anyakönyvvezető szervezésében a polgármester előtt, akadályoztatása esetén az alpolgármester előtt szükséges letenni 
II. fokon eljáró hatóság: Az anyakönyvi szerv döntéseivel szemben nincs helye fellebbezésnek, a fél azonban a határozat ellen közigazgatási pert indíthat a határozat közlésétől számított 30 napon belül közigazgatási tevékenységgel okozott jogsérelemre hivatkozással a közigazgatási és munkaügyi bíróságnál.

